Tento článok Vám prinesie odpovede na:
Liečba struvitov
Struvity sú jedným z typov močových kameňov a vyskytujú sa u mačiek najčastejšie. Z chemického hľadiska ide o zlúčeninu fosfátu, čpavku a horčíka. Ich tvorbe napomáha zásadité pH > 7. Predstavujú typ močového kameňa, ktorý sa dá úplne rozpustiť špeciálnou diétou a nebýva tak u neho nutný chirurgický zákrok.
Veterinárna diéta v takom prípade predstavuje hlavnú terapiu. Vďaka špeciálnemu zloženiu diéty je možné znížiť pH moču (okysliť), čo je jedným z faktorov zabraňujúcich tvorbe ďalších struvitov a podporujúcich rozpúštanie už existujúcich kameňov. Diéta taktiež riedi koncentráciu kryštálotvorných látok a podporuje príjem vody. Zriedením moču dochádza k dosiahnutiu takých hodnôt RSS (tzv. relatívna supersaturácia) minerálov, ktoré umožnia rozpustenie existujúcich struvitov. Predpokladom úspechu je kvalitne postavená diagnóza, ktorá jasne definuje typ kameňa, vylúči bakteriálnu infekciu, ktorá by vyžadovala ešte aj nasadenie antibiotickej terapie, a pravidelný monitoring vývoja stavu.
Aké je normálne pH moču u mačky?
U zdravej mačky sa hodnota pH moču pohybuje v rozmedzí 6 – 6,5. Tieto hodnoty se môžu líšiť podľa stravy. Proteínová strava (založená na mäse) znižuje pH smerom ku kyslému prostrediu (< 7), rastlinná strava pH moču, naopak, zvyšuje smerom k zásaditým hodnotám (> 7).
FeLUTD – Feline Lower Urinary Tract Disease
Syndróm FeLUTD označuje ochorenie dolného močového traktu mačiek. Príčin tohto ochorenia môže byť viac, jeho následkom býva ťažké močenie alebo život ohrozujúce úplné upchatie močového traktu s nemožnosťou sa vymočiť.
K dolnému močovému traktu zaraďujeme močový mechúr a močovú rúru. K hornému patria obličky a močovody.
Faktory ovplyvňujúce rozvoj FeLUTD
- Obezita (ohrozené sú kastrované mačky so sklonom k priberaniu, mačky s nedostatkom pohybu či s nesprávnou životosprávou)
- Stresujúce prostredie, v ktorom mačka žije
- Nízky príjem tekutín
- Minimálna aktivita
Aké ochorenia spúšťajú syndróm FeLUTD?
- Zápal močového mechúra (FIC)
- Močové kamene (urolitiáza)
FIC – zápal močového mechúra
Idiopatická cystitída mačiek (Feline Idiopathic Cystitis) je zápal močového mechúra, pričom pre jeho vznik neexistuje jasná príčina. Je to sterilný zápal, čo znamená, že nie je spôsobený mikroorganizmom (vírusom či baktériou).
Vznik tohto ochorenia se prikladá stresu. Mačky sú velľmi citlivé na stres a zmeny prostredia. Stres môže aktivovať tzv. hormonálnu osu – spustí se vrodená reakcia „bojuj alebo uteč“ a uvoľnia sa hormóny adrenalín a noradrenalín. Tieto hormóny pripravujú telo na boj alebo útek - zrýchli sa dychová a tepová frekvencia, prekrví se mozog a v dôsledku tejto kaskády sa vyplavením hormónov (tzv. pôsobkov) a mediátorov zmení i priepustnosť epitelu v močovom mechúri. Dochádza tiež k zmene stavebných súčastí epitelu a odhaleniu nervových vlákien, ktoré sú neustále dráždené močom.
Dlhodobým dráždením tak vzniká zápal, ten spôsobuje bolesť a bolesť vyvoláva ďalší stres…
Ktoré mačky sú ohrozené FIC?
Rizikovou skupinou sú obézne a neaktívne mačky.
Tukové tkanivo uvolňuje hormonálne pôsobky, ktoré môžu spustiť zápalovú reakciu a tým vyvolať zápal močového mechúra. Preto je dôležité, aby mačka mala adekvátnu hmotnosť.
Telesná kondícia sa u zvierat posudzuje s ohľadom na rozdielnosť plemien a veľkostí pomocou Body Condition Score – medzinárodne uznávanej stupnice. Ideálna hmotnosť mačky je, keď vidíme jasný pás na brušku, siluetu tela a môžeme cítiť rebrá pri maznaní.
Močové kamene (urolitiáza)
Močové kamene, odborne urolity (ochorenie urolitiáza), sú zhluky minerálov, ktoré kryštalizovali v dôsledku zmenených podmienok v močovom trakte. Táto zmena môže byť spôsobená nesprávnou výživou, zápalom močového mechúra, genetikou a ďalšími zdravotnými faktormi.
Ku kryštalizácii dochádza, keď je v moči veľký obsah rozpustených minerálov (nevhodná skladba stravy, metabolický problém), alebo je moč príliš zahustený (nízky príjem tekutín, problém s vylučovacím traktom).
Močové kamene sa môžu vyskytovať kdekoľvek, najčastejšie v močovom mechúre alebo v močovej rúre. Od umiestnenia sa následne odvíjajú klinické príznaky. Najnebezpečnejšie je, ak močový kameň upchá močovú rúru a zviera nemôže močiť, čo je život ohrozujúci stav.
Príznaky ochorenia močového traktu
Špecifické príznaky:
- Časté močenie (polakizúria)
- Bolestivé a tažké močenie (dyzúria)
- Nedostatočné močenie
- Krv v moči (hematúria)
- Upchatie močových ciest (nemočenie) – život ohrozujúci stav!!!
Všeobecné príznaky:
- Zvýšený/znížený smäd
- Spavosť, letargia
- Anorexia, znížený apetít, úbytok na váhe
- Neobvyklé chovanie
- Zlá kvalita srsti
Ako poznám, že moja mačka má spomínané klinické príznaky?
- Mačka má zvláštne pozície pri močení.
- Mačka močí na neobvyklých miestach.
- Mačka vykazuje známky bolestivosti pri močení.
- V piesku pre mačky nie je žiaden moč – mačka nemočí.
Ako predchádzať problémom s močovým traktom?
- Kŕmiť len vysoko kvalitným krmivom založenom na mäse (mačka je mäsožravec, také krmivo je teda pre ňu prirodzené).
- Udržiavať optimálnu hmotnosť mačky.
- Vyhýbať sa extrémne stresovým vplyvom.
- Pravidelne upratovať mačací záchod (niekteré mačky nechcú močiť, ak nie je čistý) a umiestniť v domácnosti viac toaliet.
- Venovať špeciálnu starostlivosť prostrediu mačky, redukovať stresory, umožniť mačke pravidelný príjem tekutín (viac miest, fontánky na pitie), umožniť mačke pohyb a hru. V prípade prítomnosti viac mačiek v domácnosti sa snažte zistiť, či niektorá mačka netrpí stresom z inej mačky.
Pozor !!!
V domácnostiach s viac mačkami je možné tieto príznaky ľahko prehliadnuť! Mačky na sebe dlho nedajú nič poznať a ochorenie sa často prejaví v plnom rozsahu, až keď je neskoro. Je preto nutné venovať pozornosť každej jednotlivej mačke v domácnosti.
Príjem tekutín
Všeobecný príjem tekutín u mačky by mal byť cca 50 ml na 1 kg hmotnosti za deň. Pre mačku s hmotnosťou 5 kg by teda príjem vody mal byť zhruba 250 ml. Mačkovité šelmy v prírode sú však adaptované na nízky príjem vody, pretože prirodzené prostredie je suché s vysokou teplotou, a dokážu svoju dennú potrebu tekutín naplniť vlhkosťou z ulovenej koristi. Mačky majú tiež vyššiu hustotu moču v porovnaní so psami, dokážu ju viac zkoncentrovať, a tým pádom spätne využiť viac vody zo svojho organizmu.
Pokiaľ je mačka kŕmená vlhkou stravou, môže menej piť. Naopak, na suchej strave musí viac piť. Niektoré mačky požadujú špecifické podávanie vody – pijú len tečúcu vodu z kohútika, prípadne vodu z pohára. V tom prípade môžeme podporiť príjem vody použitím špeciálnych vodných fontánok pre mačky či naplnením nejakej inej preferencie.
Čo ponúka veterinárna diéta Calibra VD Struvite?
Odporúčame
NOVINKA - teraz aj v 5 kg balení
Odporúčané použitie pre: dietetický manažment pri liečbe struvitových kameňov, podpora pri ochorení dolného močového traktu mačiek
Veterinárna diéta Struvite zaistí vhodnú výživu pri liečbě:
- struvitových kameňov (rozpustenie, prevencia ich
formovania)
- ochorení dolného močového traktu mačiek (FeLUTD)
Prr rozpustenie struvitov a redukciu ich formácie:
- Vyvážený obsah minerálov – diéta je postavená tak, aby mačičke poskytla všetko potrebné, ale zároveň znížila prekurzory – t. j. minerály potrebné k tvorbe močových kameňov (vápnik, fosfor, horčík).
- [#product-509]Kalcium sulfát (pridaná látka acidifikujúca = okysľujúca moč) – pre zníženie pH moču.
- Zvýšený obsah sodíka, ktorý podporuje príjem tekutín a riedi moč. Obsah sodíka je v koncentrácii, ktorá zvieraťu neškodí (= hlboko pod nutričným maximom stanoveným normami).
- Optimálny obsah proteínu – veterinárna diéta má vyvážený obsah proteínu a kvalitný aminokyselinový profil – obsahuje kurací proteín, hráškový proteín a kuraciu hydrolyzovanú pečeň. Diéta nie je založená čisto na mäse, pretože mäso obsahuje vysoký podiel prekurzorov struvitov.
Na podporu liečby FeLUTD syndrómu obsahuje:
- Špeciálnu kombináciu zložiek pre podporu fyziologickej funkcie močového systému (URINARY TRACT HEALTH COMPLEX):
- Unikátna zmes bylín (brusnica & žihľava & krasovlas bezbyľový)
- Omega-3 (zdrojom sú lososový olej, riasy a slávka zelenoústa)
- Vitamíny a antioxidanty (polyfenoly a flavonoidy zo zeleného čaju a kurkumy)
- Vyvážený obsah minerálov: organické formy zinku, železa, horčíka a medi, ktoré sú dôležité pre správne fungovanie organizmu. Organická forma je lepšie využiteľná a vstrebateľná.
- Obohatené o L-tryptophan – aminokyselinu s protistresovým pôsobením.
Dôležité – ako podporiť terapiu?
Pri užívaní veterinárnej diéty zameranej na liečbu struvitov je potrebné s mačičkou absolvovať pravidelné kontroly u veterinárneho lekára. Ošetrujúci lekár stanoví i dĺžku tejto terapie. Zároveň je nevyhnutné zabezpečiť mačke neustály prístup k čerstvej vode.
…a na záver...
Calibra VD Struvite pre mačky je špeciálne vyvinutá veterinárnymi lekármi v súlade s najnovšími poznatkami. Zloženie je zostavené na mieru presne podľa ich potrieb. Veterinárne diéty Calibra stoja na pomedzí medzi liečivom a krmivom, čím umožňujú podporiť liečbu tým najprirodzenejším možným spôsobom.